Abbatia Corbeia

Abbatia Corbeia vel Corbeia vetus est abbatia Benedictina, sancti Petri dedicata. Corbeiae sita est. 
Historia
Anno 657 vel  661 a Bathildi regina Francorum, Chlodovechi II uxore, instituta est.  Theodofridus primus abbas fuit. Anno 881 a vicingis devastata est, sed  magna cum diligentia renovata. Initio saeculi noni Wala venerabilis et Adalhardus fratres abbatiam Corbeiam novam in Visurgi flumine aedificaverant, quae non minorem gloriam accepit. Saeculo nono medio Paschasius Radbertus abbas Corbeiae fuit.

Libri Corbeienses
Bibliotheca Corbeiae et manuscripti magna laude fruuntur. Minuscula Carolingiana interdum in Corbeia primo in usum venisse putantur. Codices in Corbeia scripti, in quibus copia operis antiqui unica vel una e duabus servatur, sunt:

 Vaticanus Latinus 3864 (Sallustius)
 Vaticanus Latinus 3872 (Seneca maior)
 Laurentianus 63,20 (T. Livii libri a vicesimo ad tricesimum)
 Classicus Latinus F. V. 1 (Columellae De re rustica)
 Parisinus Latinus 12161 (epistolarum Frontonis fragmenta in palimpsesto)
 corpus Corbiense operum Tertulliani
aliique.

Nexus externi

 Abbates Corbeiae 
 Abbatiae historia 

!